proxectonos/corpus_dominio_legal_administrativo_tmp huggingface dataset:
EXTRACTO da Resolución do 23 de decembro de 2021 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Plan de desenvolvemento rural (PDR) de Galicia 2014-2020, e se convocan para o exercicio orzamentario 2022 (código de procedemento MR302A).
Axencia Galega da Calidade Alimentaria — III. Outras disposicións — 31/01/2022

BDNS (Identif.): 604383.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias destas axudas as agrupacións que, baixo calquera fórmula xurídica, reúnan produtores (entendidos como tales os titulares de explotacións agrarias ou de instalacións de transformación) que participen nun réxime de calidade susceptible de apoio pola submedida 3.10, para accións de promoción no mercado interior relacionadas con produtos cubertos por algún deses réximes.
Segundo.
Obxecto
Esta resolución ten por obxecto establecer as bases reguladoras e efectuar a convocatoria para o ano 2022 das axudas que, en réxime de concorrencia competitiva, vai conceder a Axencia Galega da Calidade Alimentaria (Agacal) para actuacións de información e promoción dos produtos agroalimentarios galegos con calidade diferenciada no marco do Programa de desenvolvemento rural para Galicia 2014-2020.
Terceiro.
Bases reguladoras
Resolución do 23 de decembro de 2021 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o exercicio orzamentario 2022 (código de procedemento MR302A).
Cuarto.
Importe
Trátase de subvencións a fondo perdido que poden chegar ata o 70 % do gasto realizado. O orzamento total da convocatoria é de dous millóns cen mil euros (2.100.000 €) para a anualidade 2022 e un millón catrocentos mil euros (1.400.000 €) para a anualidade 2023.
Quinto.
Prazo de presentación de solicitudes
O prazo de presentación de solicitudes será de dous meses, que se contarán a partir do día seguinte ao da publicación da resolución de convocatoria no
Diario Oficial de Galicia
.
Santiago de Compostela, 23 de decembro de 2021
EXTRACTO da Resolución do 30 de decembro de 2021 pola que se publican as bases das bolsas de comedor complementarias ás bolsas de carácter xeral do Ministerio de Educación e Formación Profesional (MEFP) para o curso académico 2021/22.
Universidade de Vigo — III. Outras disposicións — 31/01/2022

BDNS (Identif.): 605877.
De conformidade co previsto nos artigos 17.3.b) e 20.8.a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria:
Primeiro. Persoas beneficiarias
Alumando que está matriculado/a en grao ou máster en centros propios, ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro) no curso 2021/22.
Segundo. Obxecto
Estas bolsas teñen por obxecto garantir a igualdade de oportunidades do estudantado cunha situación económica que poida dificultar o seu acceso e permanencia na universidade.
Terceiro. Bases reguladoras
Resolución Reitoral pola que se convocan bolsas comedor no curso académico 2021/22.
Cuarto. Contía
A contía total do crédito destinado a estas axudas será de douscentos oitenta mil euros (280.000 €).
Quinto. Prazo de presentación de solicitudes
Desde o 31 de decembro ata o 31 de xaneiro de 2022.
Vigo, 30 de decembro de 2021
EXTRACTO da Resolución do 23 de decembro de 2021 pola que se publican as axudas ao estudo propias desta universidade no curso 2021/22.
Universidade de Vigo — III. Outras disposicións — 31/01/2022

BDNS (Identif.): 605876.
De conformidade co previsto nos artigos 17.3.b) e 20.8.a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria:
Primeiro. Persoas beneficiarias
Alumando matriculado na Universidade de Vigo en estudos universitarios oficiais de grao, máster e doutoramento de centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro).
Segundo. Obxecto
O obxecto das axudas é atender as necesidades do estudantado matriculado na Universidade de Vigo en estudos universitarios oficiais de grao, máster e doutoramento de centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro), que presentan circunstancias económicas ou familiares que lle impidan ou dificulten a continuidade dos seus estudos.
Terceiro. Bases reguladoras
Resolución reitoral pola ás axudas ao estudo da universidade de Vigo no curso 2021/22.
Cuarto. Contía
A contía total do crédito destinado a estas axudas será de douscentos mil euros (200.000 €).
Quinto. Prazo de presentación de solicitudes
Desde o 24 de decembro de 2021 ata o 31 de xaneiro de 2022.
Vigo, 23 de decembro de 2021
EXTRACTO da Resolución do 29 de xullo de 2022 pola que se convocan axudas para a recualificación do Sistema universitario español para 2021-2023, modalidade María Zambrano.
Universidade de Santiago de Compostela — III. Outras disposicións — 31/08/2022

BDNS (Identif.): 645091.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria/645091).
Primeiro. Modalidade
María Zambrano para a atracción de talento internacional.
Segundo. Beneficiarios
Persoal docente e investigador, de nacionalidade española ou doutro país, cunha traxectoria posdoutoral acumulada non inferior a 24 meses en universidades ou centros de investigación españois ou situados fóra de España diferentes ao da defensa da tese doutoral. No momento de formular a solicitude deben estar desenvolvendo proxectos de investigación e/ou impartindo docencia en universidades, centros de investigación ou organismos situados fóra de España e residir no país onde estean localizados.
Terceiro. Obxecto
O obxecto destas axudas é a atracción á Universidade de Santiago de Compostela de persoal docente e investigador con traxectoria posdoutoral acumulada en universidades ou centros de investigación estranxeiros.
Cuarto. Bases reguladoras
O Real decreto 289/2021, do 20 de abril, do Ministerio de Universidades, e a Orde UNI/551/2021, do 26 de maio, pola que se conceden as subvencións a universidades públicas para a recualificación do Sistema universitario español, actuarán como bases reguladoras.
Quinto. Contía
A contía total do crédito destinado a estas axudas será de oito millóns oitocentos setenta e cinco mil oitocentos euros (8.875.800 €), segundo a distribución por anualidades para 2021, 2022 e 2023 que figura no Real decreto 289/2021, do 20 de abril, con cargo aos orzamentos da Universidade de Santiago de Compostela de 2021, incorporándose o remanente e restantes anualidades na aplicación orzamentaria que corresponda para os anos 2022, 2023 e 2024.
Sexto. Prazo de presentación de solicitudes
Desde o día 10 de agosto de 2022 ata o día 16 de setembro de 2022 (ambos incluídos).
Santiago de Compostela, 29 de xullo de 2022
ORDE do 17 de novembro de 2022 pola que se resolve a convocatoria da Orde do 2 de maio de 2022 pola que se convocan axudas dirixidas a escolas de música privadas dependentes de institucións sen ánimo de lucro.
Consellería de Cultura, Educación, Formación Profesional e Universidades — III. Outras disposicións — 25/11/2022

Mediante a Orde do 2 de maio de 2022 (DOG do 30 de maio) publicouse a convocatoria de axudas dirixidas a escolas de música privadas dependentes de institucións sen ánimo de lucro.
Tras valorar a comisión as solicitudes e a documentación presentadas e elevada a proposta definitiva de concesión destas axudas, segundo prevén os puntos noveno e décimo da orde de convocatoria, e en virtude das atribucións que ten conferidas a Consellería de Cultura, Educación, Formación Profesional e Universidades,
Primeiro. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo I desta orde.
Segundo. O pagamento da subvención realizarase unha vez que o órgano concedente comprobe a xustificación presentada polo/a beneficiario/a da realización da actividade subvencionada. Toda alteración das condicións tidas en conta para a concesión da subvención poderá dar lugar á modificación desta resolución de concesión.
Terceiro. Contra esta orde, que esgota a vía administrativa, os/as interesados/as poderán interpoñer recurso potestativo de reposición no prazo dun mes, contado a partir do día seguinte ao da súa publicación no
Diario Oficial de Galicia
, ante a persoa titular da Consellería de Cultura, Educación, Formación Profesional e Universidades, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2022
RESOLUCIÓN do 18 de novembro de 2022 pola que se publica o plan de estudos do máster universitario en Exercicio Terapéutico en Fisioterapia.
Universidade de Vigo — III. Outras disposicións — 25/11/2022

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 18 de outubro de 2022 (publicado no
Boletín Oficial del Estado
do 28 de outubro por Resolución do secretario xeral de Universidades do 21 de outubro).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Exercicio Terapéutico en Fisioterapia pola Universidade de Vigo.
Vigo, 18 de novembro de 2022
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Exercicio Terapéutico en Fisioterapia, o alumnado deberá superar os 60 créditos ECTS dos cales consta o máster, 36 créditos son obrigatorios e 6 créditos correspóndense con materias optativas, ademais de completarse con 9 créditos de prácticas externas, dentro do ámbito clínico, e 9 créditos para o traballo de fin de máster.
DECRETO 200/2022, do 24 de novembro, polo que se concede o título de embaixador de honra do Camiño de Santiago, a título persoal, a Víctor Manuel Vázquez Portomeñe.
Vicepresidencia Segunda e Consellería de Presidencia, Xustiza e Deportes — III. Outras disposicións — 25/11/2022

En atención ao labor de divulgación, promoción e coñecemento do Camiño de Santiago e dos valores xacobeos, e ao abeiro do disposto no artigo 4 do Decreto 163/2013, do 24 de outubro, polo que se regula a concesión do título de embaixador de honra do Camiño de Santiago, é vontade do Goberno galego outorgarlle esta alta distinción á persoa que se indica a seguir.
Polo tanto, por proposta do vicepresidente segundo e conselleiro de Presidencia, Xustiza e Deportes e logo do acordo do Consello da Xunta de Galicia na súa reunión do día vinte e catro de novembro de dous mil vinte e dous,
Concederlle o título de embaixador de honra do Camiño de Santiago, a título persoal e con carácter vitalicio, a Víctor Manuel Vázquez Portomeñe.
Santiago de Compostela, vinte e catro de novembro de dous mil vinte e dous
RESOLUCIÓN do 15 de novembro de 2022 pola que se dá publicidade da resolución de concesión do concurso Eduemprende Idea 2022, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos (código de procedemento IG650A).
Instituto Galego de Promoción Económica — III. Outras disposicións — 29/11/2022

Mediante a Resolución do 30 de marzo de 2022 (DOG núm. 70, do 11 de abril) publicáronse as bases reguladoras do concurso Eduemprende Idea 2022, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e realizouse a súa convocatoria para o ano 2022 en réxime de concorrencia competitiva.
As ditas bases establecen no seu artigo 11.2 que a resolución será obxecto de publicación no
Diario Oficial de Galicia
e na páxina web do Igape, no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 18 de outubro de 2022 do concurso Eduemprende Idea 2022, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, no enderezo https://www.igape.gal/gl/resolucions-definitivas. O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A resolución do 18 de outubro de 2022 esgota a vía administrativa e contra ela poderá interporse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpor un recurso de reposición ante a persoa titular da Dirección Xeral do Igape, dentro do prazo dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 15 de novembro de 2022
RESOLUCIÓN do 23 de novembro de 2022, da Secretaría Xeral de Apoio ao Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 4 de agosto de 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2021-2022 (códigos de procedemento TR341K, TR341E, TR341N e TR341M).
Consellería de Promoción do Emprego e Igualdade — III. Outras disposicións — 29/11/2022

No DOG núm. 160, do 20 de agosto de 2021, publicouse a Orde do 4 de agosto 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade e se procede á súa convocatoria para as anualidades 2021-2022 (códigos de procedemento TR341K, TR341E, TR341N e TR341M). No DOG núm. 248, do 28 de decembro de 2021, publicouse a Orde do 23 de decembro de 2021 pola que se ampliaba o crédito da convocatoria, e no DOG núm. 251, do 31 de decembro de 2021, publicouse a Orde do 29 de decembro pola que se aprobou unha segunda ampliación do crédito.
A dita Orde do 4 de agosto de 2021, no artigo 2.5, recolle a posibilidade de reasignar as contías sobrantes da asignación inicial do crédito de cada aplicación orzamentaria, proxecto ou programa de axudas para atender as necesidades de crédito doutras aplicacións, proxectos e/ou programas. As reasignacións levaranse a cabo logo das modificacións orzamentarias que procedan no expediente de gasto e da publicación nos mesmos medios que a convocatoria.
Unha vez revisados os expedientes do programa II (procedementos TR341E e TR341N), compróbase que existe remanente de crédito suficiente para atender unha parte das necesidades do programa III.
Por todo o exposto e co fin de liquidar os expedientes de axudas do programa III da Orde do 4 de agosto de 2021
Primeiro. Modificar o crédito destinado ás axudas convocadas pola Orde do 4 de agosto 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade e se procede á súa convocatoria para as anualidades 2021-2022, redistribuíndo o crédito asignado nos programas de axudas II e III e sen variar o orzamento total consignado na convocatoria.
Segundo. Esta modificación non implicará apertura de prazo para presentar novas solicitudes.
Santiago de Compostela, 23 de novembro de 2022
RESOLUCIÓN do 17 de novembro de 2022 pola que se dá publicidade das subvencións concedidas ao abeiro da Orde do 28 de abril de 2022 (Diario Oficial de Galicia número 99, do 24 de maio) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2022 (código de procedemento CT104B).
Consellería de Cultura, Educación, Formación Profesional e Universidades — III. Outras disposicións — 29/11/2022

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no
Diario Oficial de Galicia
das axudas concedidas ao abeiro da Orde do 28 de abril de 2022 (DOG núm. 99, do 24 de maio), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2022, con cargo ás aplicacións orzamentarias 10.41.433A.770.0 e 10.41.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde o 28 de abril de 2022, que se recollen no anexo II desta resolución.
Santiago de Compostela, 17 de novembro de 2022
EXTRACTO da Resolución do 21 de novembro de 2022 pola que se amplía o crédito dispoñible establecido na do 13 de xaneiro de 2020 pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan en réxime de concorrencia non competitiva, que foi modificada polas resolucións do 10 de agosto de 2020 (Diario Oficial de Galicia núm. 166, do 18 de agosto) e do 27 de xuño de 2022 (Diario Oficial de Galicia núm. 130, do 8 de xullo).
Instituto Galego de Promoción Económica — III. Outras disposicións — 30/11/2022

BDNS (Identif.): 493045.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do crédito orzamentario
Amplíase en 3.500.000 € o crédito da convocatoria previsto no punto cuarto do resolvo da Resolución do 13 de xaneiro de 2020, modificada polas resolucións do 10 de agosto de 2020 e do 27 de xuño de 2022, con cargo á partida orzamentaria 06.A1.741A.7701, que queda establecido en 12.500.000 € do seguinte xeito: 300.000 € no ano 2020, 500.000 € no ano 2021, 6.200.000 € no ano 2022 e 5.500.000 € no ano 2023.
Santiago de Compostela, 21 de novembro de 2022
RESOLUCIÓN do 15 de novembro de 2022, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 29 de decembro de 2021 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2022 (códigos de procedemento TR802H e TR358D).
Consellería de Promoción do Emprego e Igualdade — III. Outras disposicións — 30/11/2022

En cumprimento do disposto no artigo 10.1 da Orde do 29 de decembro de 2021 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2022 (DOG núm. 15, do 24 de xaneiro de 2022), resolvo que se proceda á publicación das subvencións concedidas que se indican no anexo, cun importe total de 309.291,66 euros, con cargo á aplicación 11.04.324C.481.1 dos orzamentos xerais da Comunidade Autónoma de Galicia para o exercicio 2022.
Santiago de Compostela, 15 de novembro de 2022
Programa I: fomento e consolidación das asociacións de cooperativas e de sociedades laborais.
Aplicación: 11.04.324C.481.1.
Programa II: fomento e consolidación das asociacións de centros especiais de emprego e de empresas de inserción laboral.
Aplicación: 11.04.324C.481.1.
CORRECCIÓN DE ERROS. Resolución do 24 de outubro de 2022, da Dirección Xeral de Relacións Laborais, pola que se dá publicidade das festas laborais de carácter local para o ano 2023 correspondentes aos concellos das catro provincias da Comunidade Autónoma de Galicia.
Consellería de Promoción do Emprego e Igualdade — III. Outras disposicións — 30/11/2022

Advertido erro na dita resolución, publicada no Diario Oficial de Galicia número 211, do 7 de novembro, cómpre facer a seguinte corrección:
No anexo IV, provincia de Pontevedra, na páxina 58081, onde di: «34. Neves (As): 29 de xullo, festividade de Santa Marta, 5 de agosto, festividade da Nosa Señora das Neves»; debe dicir: «34. Neves (As): 31 de xullo, festividade de Santa Marta, 7 de agosto, festividade da Nosa Señora das Neves».
ORDE do 15 de novembro de 2022 pola que se concede a autorización definitiva para impartir as ensinanzas elementais e profesionais de música no Conservatorio Profesional de Xinzo de Limia.
Consellería de Cultura, Educación, Formación Profesional e Universidades — III. Outras disposicións — 30/11/2022

O Concello de Xinzo de Limia solicita a autorización definitiva para impartir as ensinanzas elementais e profesionais de música no Conservatorio Profesional de Xinzo de Limia.
O Real decreto 303/2010, do 15 de marzo, establece os requisitos mínimos dos centros que imparten ensinanzas artísticas. O Decreto 253/1995, do 29 de setembro, e a Orde do 5 de decembro de 1995 regulan o procedemento para a autorización de centros docentes privados para impartiren ensinanzas artísticas; trámites preceptivos iniciados na Xefatura Territorial de Ourense que achega o expediente cos correspondentes informes para a súa autorización.
Por canto antecede, por proposta da Dirección Xeral de Centros e Recursos Humanos,
Artigo 1.
Autorización definitiva
Autorizar as ensinanzas de música elementais e profesionais no conservatorio de Xinzo de Limia, cuxos datos se sinalan a seguir:
Denominación: CMUS Profesional de Xinzo de Limia.
Código do centro: 32016534.
Enderezo: rúa Curros Enríquez, 15.
Localidade: Xinzo de Limia.
Concello: Xinzo de Limia.
Provincia: Ourense.
Titular: Concello de Xinzo de Limia.
Composición resultante:
Ensinanzas elementais de música para 80 postos escolares.
Ensinanzas profesionais de música para 60 postos escolares.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de novembro de 2022
RESOLUCIÓN do 23 de setembro de 2022 pola que se amplía o prazo de presentación de solicitudes das axudas para a adquisición de vivenda do Plan estatal para o acceso á vivenda 2022-2025, previsto na Resolución do 1 de agosto de 2022 pola que se establecen as bases reguladoras das axudas para a adquisición de vivenda do Plan estatal para o acceso á vivenda 2022-2025 e se procede á súa convocatoria para o ano 2022 (código de procedemento VI435A).
Instituto Galego da Vivenda e Solo — III. Outras disposicións — 30/09/2022

O 12 de agosto de 2022 publicouse no Diario Oficial de Galicia (en diante, DOG) a Resolución do 1 de agosto de 2022 pola que se establecen as bases reguladoras das axudas para a adquisición de vivenda do Plan estatal para o acceso á vivenda 2022-2025 e se procede á súa convocatoria para o ano 2022 (código de procedemento VI435A).
O ordinal vixésimo oitavo da citada resolución dispón que o prazo de presentación de solicitudes na convocatoria do ano 2022 comezará o día seguinte ao da publicación desa resolución no DOG e rematará o 30 de setembro de 2022 e, en todo caso, no momento do esgotamento do crédito orzamentario, o que será publicado no DOG mediante resolución ditada pola persoa titular da Dirección Xeral do Instituto Galego da Vivenda e Solo (en diante, IGVS).
Tendo en conta o número de solicitudes presentadas, procede ampliar o prazo inicialmente establecido, coa finalidade de que se poida beneficiar da axuda o maior número posible de persoas.
De conformidade con todo o anterior, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo,
Primeiro. Ampliación do prazo de presentación de solicitudes
Ampliar o prazo para a presentación de solicitudes de axudas á adquisición de vivenda do Plan estatal para o acceso á vivenda 2022-2025, previsto no ordinal vixésimo oitavo da Resolución do 1 de agosto de 2022, ata o 15 de novembro de 2022 e, en todo caso, ata o momento do esgotamento do crédito orzamentario, o que será publicado no DOG mediante resolución ditada pola persoa titular da Dirección Xeral do IGVS.
Segundo. Efectos
Esta resolución producirá efectos a partir do día da súa publicación no DOG.
Santiago de Compostela, 23 de setembro de 2022
RESOLUCIÓN do 23 de setembro de 2022 pola que se amplía o prazo de presentación de solicitudes das axudas para a adquisición de vivenda nos centros históricos, previsto na Resolución do 12 de xaneiro de 2022 pola que se establecen as bases reguladoras das axudas para a adquisición de vivenda nos centros históricos e se convocan para o ano 2022 (código de procedemento VI400A).
Instituto Galego da Vivenda e Solo — III. Outras disposicións — 30/09/2022

O 28 de xaneiro de 2022 publicouse no Diario Oficial de Galicia a Resolución do 12 de xaneiro de 2022 pola que se establecen as bases reguladoras das axudas para a adquisición de vivenda nos centros históricos e se convocan para o ano 2022 (código de procedemento VI400A).
O ordinal sexto da citada resolución dispón que o prazo de presentación de solicitudes rematará o 30 de setembro de 2022 e, en todo caso, no momento do esgotamento do crédito orzamentario, o que será publicado no DOG mediante resolución ditada pola persoa titular da Dirección Xeral do Instituto Galego da Vivenda e Solo (en diante, IGVS).
Tendo en conta o número de solicitudes presentadas, procede ampliar o prazo inicialmente establecido, coa finalidade de que se poida beneficiar da axuda o maior número posible de persoas.
De conformidade con todo o anterior, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo,
Primeiro. Ampliación do prazo de presentación de solicitudes
Ampliar o prazo para a presentación de solicitudes de axuda para a adquisición de vivendas nos centros históricos, previsto no ordinal sexto da Resolución do 12 de xaneiro de 2022, ata o 15 de novembro de 2022 e, en todo caso, ata o momento do esgotamento do crédito orzamentario, o que será publicado no DOG mediante resolución ditada pola persoa titular da Dirección Xeral do IGVS.
Segundo. Efectos
Esta resolución producirá efectos a partir do día da súa publicación no DOG.
Santiago de Compostela, 23 de setembro de 2022
RESOLUCIÓN do 26 de setembro de 2022 pola que se modifican os prazos para a anualidade 2022 establecidos no artigo 4 da Resolución do 25 de marzo de 2022, pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de profesionais de alta cualificación para a realización de actividades de I+D+i e transferencia nas empresas e organismos de investigación en Galicia (programa Talento sénior), e se convocan para o ano 2022 (código de procedemento IN858A).
Axencia Galega de Innovación — III. Outras disposicións — 30/09/2022

O 8 de abril de 2022 publicouse no Diario Oficial de Galicia a Resolución do 25 de marzo de 2022 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de profesionais de alta cualificación para a realización de actividades de I+D+i e transferencia nas empresas e organismos de investigación en Galicia (programa Talento sénior), e se convocan para o ano 2022 (código de procedemento IN858A).
O artigo 4.1 desta resolución establecía os seguintes prazos de contratación:
Serán subvencionables ao abeiro desta convocatoria as contratacións de profesionais de alta cualificación para a realización de actividades de I+D+i e transferencia, que se formalicen desde o día 1 de xaneiro de 2022 ata o 1 de outubro de 2022, ambos incluídos.
Tendo en conta a demora na resolución das devanditas axudas, motivada pola complexidade do seu proceso de avaliación, e co fin de viabilizar os procesos de execución e xustificación das axudas concedidas para o ano 2022 por parte dos beneficiarios resultantes e dado que non causa prexuízo a terceiros, considérase necesario ampliar o prazo de contratación para o ano 2022 establecido no artigo 4.1 da convocatoria.
En consecuencia, no exercicio das facultades que me confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación, e coa habilitación outorgada pola disposición derradeira primeira da resolución da convocatoria,
Artigo único. Modificación do artigo 4.1 da Resolución do 25 de marzo de 2022 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de profesionais de alta cualificación para a realización de actividades de I+D+i e transferencia nas empresas e organismos de investigación en Galicia (programa Talento sénior), e se convocan para o ano 2022 (código de procedemento IN858A)
O artigo 4.1 da citada resolución queda redactado do seguinte xeito:
Serán subvencionables ao abeiro desta convocatoria as contratacións de profesionais de alta cualificación para a realización de actividades de I+D+i e transferencia, que se formalicen desde o día 1 de xaneiro de 2022 ata o 1 de decembro de 2022, ambos incluídos.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de setembro de 2022
RESOLUCIÓN do 21 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Instituto Galego da Vivenda e Solo — III. Outras disposicións — 30/09/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1.
Darlle publicidade á relación dos convenios subscritos polo Instituto Galego da Vivenda e Solo (IGVS) no segundo cuadrimestre do ano 2022, que se incorpora como anexo I a esta resolución.
Santiago de Compostela, 21 de setembro de 2022
EXTRACTO da Orde do 27 de setembro de 2022 pola que se amplían o prazo de xustificación dos investimentos e a dotación orzamentaria establecidos na Orde do 30 de decembro de 2021 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2022 (código de procedemento MR340A).
Consellería do Medio Rural — III. Outras disposicións — 30/09/2022

BDNS (Identif.): 608621.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro
1. A dotación orzamentaria prevista para as subvencións convocadas para o ano 2022, de acordo coa Orde do 30 de decembro de 2021 (DOG núm. 25, do 7 de febreiro de 2022), incrementase nun importe total de 11.568.156 €.
2. A ampliación prevista no artígo único desta orde non afecta ao prazo de presentación de solicitudes establecido na Orde do 30 de decembro de 2021.
Santiago de Compostela, 27 de setembro de 2022
RESOLUCIÓN do 19 de setembro de 2022 pola que se adxudican as axudas para o fomento da contratación de profesionais de alta cualificación para a realización de actividades de I+D+i e transferencia nas empresas e organismos de investigación en Galicia (programa Talento sénior), convocadas pola Resolución do 25 de marzo de 2022 (Diario Oficial de Galicia número 69, do 8 de abril).
Axencia Galega de Innovación — III. Outras disposicións — 30/09/2022

Mediante a Resolución da Axencia Galega de Innovación do 25 de marzo de 2022 (DOG nº 69, do 8 de abril) convócanse as subvencións para o fomento da contratación de profesionais de alta cualificación para a realización de actividades de I+D+i e transferencia nas empresas e organismos de investigación en Galicia.
No seu artigo 19 regúlase a resolución e notificación destas axudas unha vez que a comisión de selección establecida no artigo 16 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 17.
Na súa virtude e atendendo á proposta elaborada na sesión do 28 de xullo de 2022 pola Comisión de Selección establecida no artigo 16 das bases da Resolución do 25 de marzo de 2022, a Axencia Galega de Innovación
1. Conceder as axudas para o fomento da contratación de persoal de alta cualificación para a realización de actividades de I+D+i e transferencia nas empresas e organismos de investigación en Galicia que figuran como anexo I a esta resolución.
2. Denegar as solicitudes que non acadaron a puntuación mínima de 120 puntos, de conformidade co disposto no artigo 17 das bases reguladoras. Estas solicitudes relaciónanse no anexo II.
3. O importe total das axudas concedidas é de 941.293,11 euros, con cargo ás aplicacións orzamentarias que se recollen no seguinte cadro:
4. Estas axudas están financiadas con cargo a fondos propios libres da Comunidade Autónoma de Galicia.
5. O pagamento destas axudas realizarase conforme o establecido no artigo 25 da resolución de convocatoria.
6. Para a xustificación da subvención deberá presentarse a documentación indicada no dito artigo 25 da resolución de convocatoria no prazo establecido no seu punto 1.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de setembro de 2022
Empresas.
Organismos de investigación e centros tecnolóxicos.
Empresas.
Organismos de investigación e centros tecnolóxicos.
CORRECCIÓN DE ERROS. Resolución do 25 de agosto de 2022 pola que se dá publicidade das axudas concedidas ao abeiro da Orde do 25 de febreiro de 2022 pola que se establecen as bases reguladoras para a concesión, en réxime de concorrencia competitiva, de subvencións a institucións sen fin de lucro e entidades locais galegas destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2022 (Diario Oficial de Galicia número 47, do 9 de marzo).
Consellería de Cultura, Educación, Formación Profesional e Universidades — III. Outras disposicións — 30/09/2022

Advertido un erro na devandita resolución, publicada no Diario Oficial de Galicia número 177, do venres 16 de setembro de 2022, cómpre facer a seguinte corrección:
Na páxina 48788, no anexo, substitúese a táboa I) Institucións sen fin de lucro pola seguinte:
I) Institucións sen fin de lucro.
EXTRACTO da Orde do 3 de agosto de 2022 pola que se establecen as bases reguladoras xerais e se convocan para o ano 2022, en réxime de concorrencia competitiva, axudas para accións formativas, financiadas polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 30/08/2022

BDNS (Identif.): 644844.
De conformidade co previsto nos artigos 17.3.b) e 20.8 da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
As confrarías de pescadores e as súas federacións, as organizacións de produtores, as cooperativas do mar, as asociacións de profesionais do sector e as demais entidades asociativas xuridicamente recoñecidas e constituídas por profesionais do sector, sempre que desenvolvan as súas actividades profesionais no sector pesqueiro e teñan a sede social na Comunidade Autónoma de Galicia. Estas entidades poderán concorrer de xeito individual ou conxuntamente, como unha agrupación de entidades.
Segundo.
Obxecto
Accións formativas, financiados polo FEMP, que contribúan ao desenvolvemento da formación profesional, das novas competencias profesionais e da formación permanente do sector pesqueiro.
Terceiro.
Bases reguladoras
Orde do 3 de agosto de 2022 pola que se establecen as bases reguladoras xerais e se convocan para o ano 2022, en réxime de concorrencia competitiva, axudas para accións formativas, financiadas polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Cuarto.
Contía
O financiamento destas axudas concederase con cargo ás aplicacións orzamentarias 15.03.422K.770.0 (600.900,00 €) e 15.03.422K.780.0 (106.100,00 €), código de proxecto 20160289, dos orzamentos xerais da Comunidade Autónoma de Galicia para o ano 2022. O importe máximo das subvencións que se concedan no 2022 será de 707.000,00 €, repartidos en dúas anualidades, correspondéndolle 257.000,00 € á anualidade 2022 e 450.000,00 € á anualidade 2023.
Quinto.
Prazo de presentación de solicitudes
Un mes, que contará a partir do día seguinte ao de publicación desta orde no
Diario Oficial de Galicia
(DOG). Entenderase como último día do prazo o correspondente ao mesmo ordinal do día da publicación.
Santiago de Compostela, 3 de agosto de 2022
RESOLUCIÓN do 18 de novembro de 2022 pola que se publica o plan de estudos do máster universitario en Enxeñaría Biomédica.
Universidade de Vigo — III. Outras disposicións — 28/11/2022

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 18 de outubro de 2022 (publicado no Boletín Oficial del Estado do 28 de outubro mediante a Resolución do secretario xeral de Universidades do 21 de outubro).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Enxeñaría Biomédica pola Universidade de Vigo.
Vigo, 18 de novembro de 2022
Código RUCT: 4318116.
Rama de coñecemento: Enxeñaría e Arquitectura.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Enxeñaría Biomédica, o alumnado deberá superar os 120 créditos ECTS de que consta o máster.
A seguinte táboa especifica o número de créditos obrigatorios e optativos que se deberán cursar de cada módulo:
Módulos de materias optativas: considérase axeitado que o estudantado adquira un perfil específico cursando 27 ECTS de materias optativas. A oferta de 45 ECTS de materias optativas articúlase mediante dous bloques: optativas I e optativas II, cunha oferta de 22,5 ECTS en cada un (5 materias de 4,5 ECTS), dos cales se cursarán 13,5 ECTS (3 materias de 4,5 ECTS).
ORDE do 23 de novembro de 2022 pola que amplía o gasto máximo autorizado da Orde do 3 de agosto de 2022 pola que se establecen as bases reguladoras xerais e se convocan para o ano 2022, en réxime de concorrencia competitiva, axudas para accións formativas, financiadas polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 28/11/2022

O artigo 3.4 da Orde de 3 de agosto de 2022 establece que «Os importes consignados na convocatoria, así como as aplicacións ás cales se imputen, poderán ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes, agás indicación expresa en contrario na orde que se publique para o efecto, respectando o disposto nos artigos 31 da Lei 9/2007, do 13 de xuño, de subvencións de Galicia, e 30 do Decreto 11/2009, do 8 de xaneiro, polo que se aproba o Regulamento da Lei de subvencións de Galicia».
Dado que existen dispoñibilidades de crédito derivadas de remanentes na aplicación 15.03.422K.770.0, código de proxecto 201600289, destinadas a financiar as presentes axudas, considérase axeitado ampliar o importe do crédito inicial para a realización de proxectos e accións formativas destinadas á formación profesional, adquisición de novas competencias profesionais e formación permanente do sector pesqueiro, para acadar así un uso máis eficiente dos fondos públicos e un maior grao de execución orzamentaria.
Por todo o antedito, facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Ampliación de crédito
1. Amplíase o crédito máximo destinado a financiar as axudas para accións formativas, financiadas polo FEMP, que contribúan ao desenvolvemento da formación profesional, das novas competencias profesionais e da formación permanente do sector pesqueiro, con cargo á aplicación orzamentaria 15.03.422K.770.0, código de proxecto 201600289, na anualidade 2023 da convocatoria 2022, nun importe de 119.000,00 €.
2. O novo importe total máximo, sumando o importe inicial xa publicado e a presente ampliación, é o detallado no seguinte cadro:
Disposición derradeira única
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 23 de novembro de 2022